**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī | Nr.66/3  (prot. Nr.3, 30.§) | Nr.233 |

Par zemesgabala, Katedrāles ielas, blakus

nekustamajam īpašumam Katedrāles ielā 1,

daļas, nomu

Liepājas pilsētas pašvaldība 2016.gada 10.novembrī ar [..] noslēdza zemes nomas līgumu par zemesgabala, Katedrāles ielas daļas, nomu, tai piederošā nekustamā īpašuma Katedrāles ielā 1 apsaimniekošanai. 2019.gada 1.jūlijā ēku (būvju) nekustamo īpašumu Katedrāles ielā 1 [..] pārdeva SIA “DIVI grupa”. Ņemot vērā, ka ēkai (būvei) Katedrāles ielā 1 ir mainījies īpašnieks, nepieciešams 2016.gada 10.novembrī starp Liepājas pilsētas pašvaldību un [..] noslēgto zemes nomas līgumu izbeigt. Ir saņemts arī nekustamā īpašuma Katedrāles ielā 1 jaunā īpašnieka SIA “DIVI grupa” lūgums iznomāt Katedrāles ielas daļu.

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka iepriekšējā zemes nomas līguma saistības ir izpildītas, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 29.1.apakšpunktu, izskatot [..] 2020.gada 9.janvāra iesniegumu, SIA “DIVI grupa” 2020.gada 9.janvāra iesniegumu, zemes nomas līgumu, kas 2016.gada 10.novembrī noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 13.janvāra priekšlikumu (sēdes protokols Nr.1) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Izbeigt, pusēm vienojoties, zemes nomas līgumu par zemesgabala - Katedrāles ielas (kadastra apzīmējums 1700 002 0451) Liepājā daļas 284 kv.m platībā - nomu, kas 2016.gada 10.novembrī noslēgts starp Liepājas pilsētas pašvaldību un [..].

2. Liepājas pilsētas pašvaldības iestādei “Nekustamā īpašuma pārvalde” divu nedēļu laikā no lēmuma pieņemšanas dienas sagatavot vienošanos par lēmuma 1.punktā minētā zemesgabala daļas nomas līguma izbeigšanu.

3. Pēc lēmuma 1.punkta izpildes iznomāt SIA “DIVI grupa” (reģistrācijas Nr.40003803059; juridiskā adrese: Avotu iela 40A-33, Rīga) uz 5 (pieciem) gadiem zemesgabala, Katedrāles ielas Liepājā (kadastra apzīmējums 1700 002 0451), blakus nekustamajam īpašumam Katedrāles ielā 1, daļu 284 kv.m platībā (pielikumā) nekustamā īpašuma Katedrāles ielā 1 apsaimniekošanai.

4. Liepājas pilsētas pašvaldības iestādei “Nekustamā īpašuma pārvalde” sagatavot līguma projektu par lēmuma 1.punktā minētā zemesgabala, Katedrāles ielas (kadastra apzīmējums 1700 002 0451) daļas, iznomāšanu, iekļaujot tajā šādus nosacījumus:

4.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomātā zemesgabala daļu;

4.2. nomnieks maksā nomas maksu saskaņā ar neatkarīga vērtētāja noteikto tirgus nomas maksu gadā;

4.3. nomnieks papildus nomas maksai maksā valstī noteikto pievienotās vērtības nodokli;

4.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

4.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.6. nomnieks saskaņā ar Liepājas pilsētas domes 2012.gada 20.decembra saistošajiem noteikumiem Nr.34 “PAR TERITORIJAS KOPŠANU UN BŪVJU UZTURĒŠANU” un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

5. Lēmuma 1.punktā minētajai zemesgabala daļai kadastra vērtēšanas vajadzībām noteikt lietošanas mērķi - vienstāvu un divstāvu daudzdzīvokļu māju apbūve (kods 07 01).

6. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt zemes nomas līgumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

7. Gadījumā, ja [..] vainas dēļ Atcēlējs līgums saskaņā ar lēmuma 1.punktu netiek parakstīts mēneša laikā no lēmuma pieņemšanas dienas un SIA “DIVI grupa” vainas dēļ līgums saskaņā ar lēmuma 3.punktu netiek noslēgts viena mēneša laikā no lēmuma pieņemšanas dienas, lēmums zaudē spēku.

8. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 1. un 3.punkta izpildi.

9. Pēc lēmuma 1.punkta izpildes atzīt par spēku zaudējušu 2016.gada 13.oktobra lēmumu Nr.377 “Par zemesgabala, Katedrāles ielas, blakus nekustamajam īpašumam Katedrāles ielā 1, daļas iznomāšanu”.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, [..], SIA “DIVI grupa” | |